text: Чепинец стартира подготовката си в понеделник – Спортният сайт на Пазарджик
  Чепинец стартира подготовката си в понеделник
  юли 4, 2017 Спортният сайт на Пазарджик 560 0 коментара Чепинец
  Изпадналият от Трета лига тим на Чепинец (Велинград) ще стартира в понеделник лятната си подготовка. Първият сбор за велинградчани е свирен за 18 часа на градския стадион във Велинград.
  Амбицията ни е да се върнем още догодина в трета лига. Нямаме намерения да играем повече от един сезон в областната група, защото не приляга на клуб като Чепинец да живурка в четвъртото ниво на организиран футбол в България. Имаме едно ядро от 6-7 местни футболисти, но ще привлечем и още толкова момчета от региона. Смятам, че Чепинец ще предложи най-добри финансови условия на ниво "А" ОФГ. Селекцията на Чепинец ще остане отворен процес до края на подготовката. Имаме договорка с няколко момчета, но ще търсим още подкрепления на отделни постове, където имаме недостиг.
  коментира спортният директор на клуба Николай Байряков.
  През новия сезон Чепинец ще бъде воден от треньорското дуо Стефан Караманов – Ангел Минчев. Двамата поемат треньорския мостик от Атанас Стоилов, с който клубната управа на отбора се раздели веднага след края на миналия сезон.